חיים גופן

חיים גופן (נולד ב-8 ביולי 1951) הוא קצין צה"ל במילואים בדרגת תת-אלוף, שכיהן כמפקד בסיס תל נוף ומפקד בסיס רמון.

בעת תפקידו כמפקד תל נוף אירע אסון המסוקים מעל שאר ישוב, בצפון ישראל, בה נהרגו 73 חיילים, קצינים ואנשי צוות אוויר.

זוהי התאונה שגבתה את מספר ההרוגים הגדול ביותר שאירעה עד כה. 

התאונה נגרמה כתוצאה מחוסר תקשורת בין שני המסוקים, שהמריאו מבסיס תל נוף, משתי טייסות אחיות, שטסו באותו המקום ובאותו הגובה.

בעקבות תאונה זו, מפקד חיל האוויר, האלוף איתן בן-אליהו, הפסיק את תפקידו של תא"ל חיים גופן, כמפקד בסיס תל נוף, ממנו המריאו המסוקים.

ביוגרפיה
גופן הוא בן קיבוץ אפיקים. התגייס לצה"ל ב-1969, סיים קורס טיס ב-1971 ושירת כטייס קרב בחיל האוויר הישראלי. במלחמת יום הכיפורים נלחם כטייס סקייהוק. מטוסו נפגע במבצע מפצח 22 והוא נאלץ לנוטשו באזור בסיס רמת דוד. בהמשך שירותו פיקד על טייסת 201. ב-1993 מונה למפקד בסיס רמון. בספטמבר 1995 מונה למפקד בסיס תל נוף. בתקופת כהונתו התרחש אסון המסוקים, בעקבות האירוע ננזף אדמיניסטרטיבית על ידי הרמטכ"ל בהמלצת ועדת החקירה. שירת בתפקיד עד יולי 1998.

לאחר שחרורו כיהן כמנהל פרויקט בחברת נטקום, בשנים 2000 עד 2008 כיהן כמנכ"ל חברת צל"פ בתחום של אריזות גמישות בתעשיית המזון. ובשנים 2010 עד 2016 כיהן כדירקטור חיצוני בחברת כפרית תעשיות.

גופן בוגר תואר ראשון בכלכלה ומנהל עסקים מאוניברסיטת בר-אילן, בעל תואר שני במדע המדינה מאוניברסיטת חיפה, בוגר המכללה לביטחון לאומי.

הערות שוליים

טייסי חיל האוויר הישראלי
מפקדי בסיס רמון
מפקדי בסיס תל נוף
תתי-אלופים בחיל האוויר
חיילי צה"ל במלחמת יום הכיפורים
מנכ"לים יוצאי שירות קבע בצה"ל
בוגרי המכללה לביטחון לאומי
בוגרי אוניברסיטת בר-אילן
דירקטורים ישראלים
אפיקים (קיבוץ): אישים
ישראלים שנולדו ב-1951